钦定古今图书集成/明伦汇编/官常典/第429卷 > 隋
## 钦定古今图书集成/明伦汇编/官常典/第429卷 > 隋

隋设城门局校尉，而隶于门下省。

按：《隋书百官志》：“门下省统城门、尚食、尚药、符玺、御府、
殿内等六局，城门局校尉二人，直长四人。城门校
尉为从四品，城门直长为从六品。”

### 炀帝大业三年改校尉为城门郎隶殿内省

按《隋书炀帝本纪》，不载。按《百官志》，“炀帝即位，多所
改革。三年定令，城门置校尉一人，降为正五品。后又
改校尉为城门郎，置员四人，从六品，自殿内省隶为
门下省官。”